CELEX: 22014D0809
Language: ro
Date: 2014-10-23 00:00:00
Title: 2014/809/UE: Decizia nr. 3/2014 a Comitetului ambasadorilor ACP-UE din 23 octombrie 2014 de reînnoire a numirii directorului Centrului tehnic pentru cooperare agricolă și rurală (CTA)

19.11.2014   
            
            
               RO
            
            
               Jurnalul Oficial al Uniunii Europene
            
            
               L 332/49
            
         DECIZIA NR. 3/2014 A COMITETULUI AMBASADORILOR ACP-UE
   din 23 octombrie 2014
   de reînnoire a numirii directorului Centrului tehnic pentru cooperare agricolă și rurală (CTA)
   
      (2014/809/UE)
   
   COMITETUL AMBASADORILOR ACP-UE,
   având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat pentru prima dată la Luxemburg la 25 iunie 2005 (2) și pentru a doua oară la Ouagadougou la 22 iunie 2010 (3), în special articolul 3 alineatul (5) din anexa III,
   având în vedere Decizia nr. 5/2013 a Comitetului ambasadorilor ACP-UE din 7 noiembrie 2013 privind statutul Centrului tehnic pentru cooperare agricolă și rurală (CTA) (4), în special articolul 7 alineatul (1) din acest statut,
   întrucât:
   
               (1)
            
            
               Prin Decizia sa nr. 2/2010 din 19 martie 2010, Comitetul ambasadorilor ACP-UE l-a numit pe domnul Michael HAILU în calitate de director al Centrului tehnic pentru cooperare agricolă și rurală (CTA) pentru un mandat de cinci ani, care urmează să expire la 28 februarie 2015.
            
         
               (2)
            
            
               În temeiul articolului 7 alineatul (1) din statutul CTA, la recomandarea Comitetului executiv, pe baza unei performanțe excepționale, Comitetul ambasadorilor poate, în circumstanțe excepționale, să reînnoiască numirea directorului pentru o perioadă de maximum cinci ani.
            
         
               (3)
            
            
               La 3 aprilie 2014, Comitetul executiv al CTA a recomandat reînnoirea numirii domnului HAILU.
            
         
               (4)
            
            
               În cadrul sesiunii sale din perioada 16-18 iunie 2014, Consiliul de miniștri ACP a aprobat reînnoirea contractului directorului pentru un al doilea mandat de cinci ani.
            
         
               (5)
            
            
               Prin urmare, este oportun să se reînnoiască numirea domnului HAILU pentru un mandat de cinci ani,
            
         DECIDE:
   Articol unic
   Fără a aduce atingere deciziilor ulterioare pe care Comitetul le-ar putea adopta în exercitarea prerogativelor sale, se reînnoiește numirea domnului Michael HAILU (Etiopia) în calitate de director al Centrului tehnic pentru cooperare agricolă și rurală începând cu 1 martie 2015 și până la 29 februarie 2020.
   
      Adoptată la Bruxelles, la 23 octombrie 2014.
      
         
            Pentru Comitetul ambasadorilor ACP-UE
         
         
            Președintele
         
         S. SANNINO
      
   
   
      (1)  JO L 317, 15.12.2000, p. 3.
   
      (2)  Acord de modificare a Acordului de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27).
   
      (3)  Acord de modificare pentru a doua oară a Acordului de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3).
   
      (4)  JO L 309, 19.11.2013, p. 50.